Phoenix (Ilias)

Phoenix in Iliade est vivendi et dicendi praeceptor, quem Peleus filio Achilli dedit atque adhuc adulescentis comitem iam seniorem ad bellum Troianum cum eo misit.Ilias IX.438-444. Phoenix, Amyntoris filius, paternam iram fugiens in Phtiam ad Peleum veneratː nam matri morem gerens cum patris paelice concubuerat.Ilias IX.447-465. Peleus eum ut filium dilexit et DolopibusIlias IX.484. Strabo IX.5.5. praefecit. At Amyntoris imprecationibus obtemperantes dei liberos gignere Phoenicem vetuere.Ilias IX.453-7. Itaque Phoenix Achillem et unice dilexit et erudit.Ilias IX.485-495.

Carmine nono, Achaei legationem ad Achillem Agamemnoni iratum et pugnam recusantem mittunt. Tum a Nestore delectus, Phoenix Ulixem et Aiacem in tentorium Achillis ducit. Postquam Ulixis verba Achilles aspernatus est, Phoenix longam orationem habuit, qua alumno suo persuaderet ut dimissa ira cum Achaeis adversus Troianos rursus pugnare vellet.

Secundum fabulam Iliade posteriorem Phoenix a patre excaecatus quod hortante matre constuprasset concubinam paternam a Chirone apud Peleum sanatus est.Apollodori bibliotheca III.13.8. Propertius II.1.60. Ovidius, Ibis 259-260. Quae fabula argumentum tragoediae Euripideae hodie deperditae praebuit. Secundum OvidiumMetamorphoses VIII.307 et Hyginum,Fabulae 173 Phoenix apri Calydonii venationi interfuit. Secundum Apollodori bibliothecam,Epitome VI.12. cum in Graeciam una cum Neoptolemo rediret in itinere obiit.

Asteroides 4543 Phoinix in eius honorem nominatur.

 Notae 

 Fontes 
 Apollodori bibliotheca III.13.8.
 Aeneis II.762
 Hyginus, Fabulae, 97, 173.
 Ilias IX.168 et 430-605 et 658-662 ; XVI.196 ; XXIII.359-361
 Plato, Politia 390e.
 Propertius, Elegiae II.1.60
 Strabo libro nono Geographicorum 5.5, 5.11, 5.18.
 Xenophon, Convivium 23.

 Plura legere si cupis 
Danièle Aubriot, "Remarques sur le personnage de Phénix au chant IX de l'« Iliade »", Bulletin de l'Association Guillaume Budé, 1984ː 339-362
"Remarques sur le chant IX de l'Iliade",  Bulletin de l'Association Guillaume Budé, 1985ː 257-279
	"Les Litai d'Homère et la Dikè d'Hésiode", Revue des Études Grecques, 1984ː 1-25
Judith A. Rosner, "The Speech of Phoenix: Iliad 9.434–605", Phoenix, 1976ː 314–327.
Categoria:Personae Iliadis